هیندیستانین اوتار پرادش ایالتینی تأثیری آلتینا آلان شدت‌لی یاغیشلار سببیله حیاتینی ایتیره‌نلرین ساییسی ۲۷یه یوکسلدی.
"تایمز آف ایندیا"نین حکومت یئتکیلیلرینه دایاندیردیغی خبرینه گؤره، ایالتین موختلیف بؤلگه‌لرین‌ده تأثیرلی اولان شدت‌لی یاغیشلاردا ۲۷ نفر اؤلدو.
ایالتین مختلیف بؤلگه‌لرین‌ده دونن‌دن بری آرالیق‌سیز یاغان یاغیش نتیجه‌سین‌ده بعضی بینالارین دیوارلاری ییخیلدی، یوللار سولار آلتین‌دا قالدی، الکتریک دیرکلری دئوریلدی.
مئتئورولوژی یئتکیلیلری، یاغیشلارین داوام ائدجیی بیلدیردی.
شاملی بؤلگه‌سین‌ده یاغیشلارا باغلی میدانا گلن قضالاردا ۵ نفر یارالاندی.
آگرا‌دا ایسه سئل سولاری آراسیندا قالان ۵۰۰دن چوخ انسان قورتاریلدی.
چوخ ساییدا قاتار سفرینین آخسادیغی ایالت‌ده، بعضی کندلرین شهر مرکزلری ایله باغلانتی‌سی کسیلدی.
یاغیشلارین، گوجونو آزالداراق ۲ گون داها داوام ائدجیی گؤزلنیلیر.
